
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 231 

10 Μαρτίου 1994 


ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου τμήματος του κτιρίου 
που βρίσκεται εντός του ρυμοτομικού σχεδίου του 
Δήμου Πειραιά (Ν. Αττικής) και καθορισμός ειδικών 
όρων και περιορισμών δόμησης αυτού . 1 

Διορθώσεις Σφαλμάτων 

Διορθώσεις σφαλμάτων στο από 13.3.91 Π.Δ. «τροπο¬ 
ποίηση και συμπλήρωση του από 20.11.1982 
(588Δ) Π. Δ/τος «χαρακτηρισμός ως παραδοσιακού 
οικισμού του Δήμου Καρπενησιού (Ν. Ευρυτανίας) 
τροποποίηση και επιβολή όρων δόμησης» . 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 4190/912 (1) 

Χαρακτηρισμός ως διατηρητέου τμήματος του κτιρίου που 
βρίσκεται εντός του ρυμοτομικού σχεδίου του Δήμου 
Πειραιά (Ν. Αττικής) και καθορισμός ειδικών όρων και 
περιορισμών δόμησης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«Γ.Ο.Κ.» και άλλες σχετικές διατάξεις (Α 91). 

2. Την 67598/758/16.6.1992 απόφαση του Υφυπουρ¬ 
γού Περιβάλλοντος Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού Περιβάλλο¬ 
ντος Χωροταξίας και Δημοσίων Έργων στον Γενικό Γραμ- 
ματέα, στους Γενικούς Διευθυντές και στους Προϊσταμέ¬ 
νους Διευθύνσεων και Τμημάτων του Υπουργείου Περι¬ 
βάλλοντος, Χωροταξίας και Δημοσίων Έργων» (Β 435). 

3. Τις διατάξεις της παρ. Β του άρθρου 1 του Π.Δ. 28/ 
5.2.1993 «καθορισμός αρμοδιοτήτων που διατηρούνται 
από τον Υπουργό και τις Περιφερειακές Υπηρεσίες διανο- 
μαρχιακού επιπέδου του Υπουργείου Περιβάλλοντος Χω¬ 


ροταξίας και Δημοσίων Έργων» (Α 9). 

4. Την από 30.9.1993 αιτιολογική έκθεση της Δ/νσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

5. Το 63798/3505/30.9.1993 έγγραφο της Δ/νσης Πο- 
λεοδομικού Σχεδιασμού - Τμήμα Παραδοσιακών Οικι¬ 
σμών. 

6. Το 38932/2368/17.11.1993 έγγραφο του Δήμου 
Πειραιά περί δημοσίευσης της αιτιολογικής έκθεσης. 

7. Το γεγονός ότι παρήλθε άπρακτη η προθεσμία που 
προβλέπεται από τις διατάξεις του άρθρου 4 (παρ. 2) του 
Ν. 1577/1985 «Γ.Ο.Κ.» (Α 210) όπως τροποποιήθηκε με 
την παρ. 2 του άρθρου 1 του Ν. 1772/1988 «Τροποποίηση 
διατάξεων του Ν. 1577/1985 «Γ.Ο.Κ.» και άλλες διατά¬ 
ξεις» (Α 91) χωρίς να περιέλθουν στη Διεύθυνση Πολεο- 
δομικού Σχεδιασμού - Τμήμα Παραδοσιακών Οικισμών τυ¬ 
χόν αντιρρήσεις του ενδιαφερομένου. 

8. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α 154) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του οικείου Ο.Τ.Α., 
αποφασίζουμε: 

1. Χαρακτηρίζεται ως διατηρητέο τμήμα κτιρίου και εις 
βάθος πέντε μέτρα και πενήντα εκατοστά του μέτρου 
(5,50 μ.) από την όψη που βρίσκεται εντός του ρυμοτομι¬ 
κού σχεδίου του Δήμου Πειραιά (Ν. Αττικής) και επί της 
οδού θεάτρου αρ. 11 φερόμενο ως ιδιοκτησία του Χρή¬ 
στου Σκαλέκη, όπως αυτό φαίνεται με μαύρη σκιαγράφιση 
στο σχετικό πρωτότυπο διάγραμμα σε κλίμακα 1:2.500, 
που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 4190/1994 πράξη του 
και που αντίτυπό του σε φωτοσμίκρυνση δημοσιεύεται με 
τη παρούσα απόφαση. 

2. Στο χαρακτηριζόμενο ως διατηρητέο τμήμα του κτι¬ 
ρίου απαγορεύεται κάθε αφαίρεση, αλλοίωση ή κατα¬ 
στροφή των επί μέρους αρχιτεκτονικών και διακοσμητικών 
στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του τμήματος του κτιρίου που χαρακτηρίζεται ως δια¬ 
τηρητέο εφόσον δεν αλλοιώνεται ο γενικός αρχιτεκτονι¬ 
κός χαρακτήρας του κτιρίου και δεν θίγονται τα διατηρη¬ 
τέα στοιχεία του. 

4. Αίτηση για προσθήκη στο διατηρητέο τμήμα του κτι¬ 
ρίου αποστέλλεται από την Πολεοδομία με γνώμη της Επι¬ 
τροπής Πολεοδομικού και Αρχιτεκτονικού Ελέγχου 
(ΕΠΑΕ) στην αρμόδια Υπηρεσία του Υπουργείου Περιβάλ¬ 
λοντος Χωροταξίας και Δημοσίων Έργων για ειδική ρύθ¬ 
μιση σύμφωνα με τις διατάξεις της παρ. 2 του άρθρου 4 
του Ν. 1577/1985 «περί ΓΟΚ» εφόσον δεν παραβλάπτε¬ 
ται το διατηρητέο τμήμα του κτιρίου. 

5. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
τμήμα του κτιρίου. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για 
τυχόν χρήση των χώρων του κτιρίου. 

6. Για οποιαδήποτε οικοδομική εργασία στο εξωτερικό 


και εσωτερικό του τμήματος του διατηρητέου κτιρίου κα¬ 
θώς και για την τοποθέτηση επιγραφών, απαιτείται η 
έγκριση της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 10 Φεβρουάριου 1994 

Με εντολή Υφυπουργού 
Ο Γενικός Γ ραμματέας 
ΑΛΕΞΑΝΔΡΟΣ ΒΟΥΛΓΑΡΗ! 

ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στο ΦΕΚ 156 Δ/3.4.91 που δημοσιεύθηκε το από 
13.3.91 Π.Δ. «τροποποίηση και συμπλήρωση του από 
20.11.1982 (588Δ) Π. Δ/τος «χαρακτηρισμός ως παραδο¬ 
σιακού οικισμού του Δήμου Καρπενησιού (Ν. Ευρυτανίας) 
τροποποίηση και επιβολή όρων δόμησης» στην παρ. 1 α 
του άρθρου 1 διορθώνεται το εσφαλμένο «...οι οικοδομές, 


ακόμη και όταν εξαντλείται...» κ.λπ. στο ορθό «...οι οικο¬ 
δομές, ακόμη και όταν δεν εξαντλείται...» κ.λπ. 

Επίσης στην παρ. 6 του ίδιου άρθρου και στον 6ο στίχο 
διορθώνεται το εσφαλμένο «...το ύψος της παραπάνω 
στέγης καθορίζεται από τις διατάξεις της κάτοψης...» 
κ.λπ. στο ορθό «...το ύψος της παραπάνω στέγης καθορί¬ 
ζεται από τις διαστάσεις της κάτοψης...» κ.λπ. 

(Από το ΥΠΕΧΩΔΕ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





